***A helyi felhívás címe:***

*Vidékőrző program*

***A helyi felhívás kódszáma:***

*VP6-19.2.1.-59-7-17*

A HACS területén a településkép szempontjából fontos, illetve közösségi céllal megvalósuló egyéni építési beruházások, kisléptékű fejlesztések, illetve épített és kulturális értékeket bemutató, helytörténeti kiadványok, könyvek összeállításának támogatásával a település élhetőségének javítása és az épített és kulturális örökség megőrzésére, helyi identitás erősítésére irányuló fejlesztések megvalósításának érdekében.

**1. A rendelkezésre álló forrás**

A felhívás meghirdetésekor a támogatásra rendelkezésre álló tervezett keretösszeg: **45.000.000 Ft**.

**2. A projekt keretében megvalósítandó tevékenységek:**

**2.1. Választható, önállóan támogatható tevékenységek:**

* Nem turisztikai célú, településkép szempontjából fontos építési beruházások (pl. harangláb, kereszt)
* Közösségi célú fejlesztések megvalósításához kapcsolódó építési beruházások
* Településképet javító kisléptékű fejlesztések (pl. parkosítás, padok, virágládák, hirdetőtáblák, irányító táblák elhelyezése stb.) megvalósításának támogatása.

**2.2. Kötelezően megvalósítandó, önállóan nem támogatható tevékenységek:**

* Kötelező tájékoztatás és nyilvánosság biztosítása.

**2.3. Választható, önállóan nem támogatható tevékenységek:**

* Épített és kulturális értékeket bemutató, helytörténeti kiadványok, könyvek összeállítása
* Projektelőkészítés részeként az alábbi tevékenységek támogatása: Szükséges előzetes tanulmányok, engedélyezési dokumentumok, műszaki tervek, kiviteli és tendertervek elkészítése. Előkészítéshez kapcsolódó egyéb szakértői tanácsadás, szolgáltatások. Közbeszerzési eljárások lebonyolítása.
* Mérnöki feladatok Az építőipari kivitelezési tevékenységről szóló 191/2009. (IX. 15.) Korm. rendelet [a továbbiakban e melléklet alkalmazásában: 191/2009. (IX. 15.) Korm. rendelet] szerinti építési műszaki ellenőri szolgáltatás, tevékenység. Egyéb mérnöki és szakértői tevékenység.
* A projekt megvalósítási időszakában végzett projektmenedzsment tevékenységhez igénybe vett szakértői szolgáltatás. Projektmenedzsment személyi jellegű ráfordítása.

**3. A projekt keretében nem támogatható tevékenységek:**

A felhívás keretében a 2. pontban meghatározott tevékenységeken túlmenően más tevékenység nem támogatható, különös tekintettel az alábbi tevékenységekre:

* autóbuszváró kialakítása.
* nem támogatható továbbá az önkormányzatok:
  + önkormányzati közszolgáltatásokhoz (egészségügyi alapellátó rendszerhez, szociális alapszolgáltatásokhoz, helyi szintű humán közszolgáltatásokhoz) kapcsolódó fejlesztése, kivétel önkormányzati feladatokat ellátó közös hivatalok külső felújításához
  + és alapinfrastruktúrához (kivétel telekhatáron belüli fejlesztés) kapcsolódó fejlesztés sem.
* olyan eszközök beszerzése, amelyek nem illeszkednek a projekt céljaihoz.
* motorral hajtott szárazföldi, légi, vízi közlekedési jármű beszerzése.
* nem támogatható az önkormányzatok kötelező feladatellátásához (kivétel a következő területekhez kapcsolódó projektek: a Magyarország helyi önkormányzatairól szóló 2011. évi CLXXXIX. törvény 13. § (1) bekezdésében foglalt feladatok közül: köztemetők fenntartása, közparkok és egyéb közterületek kialakítása és fenntartása, gépjárművek parkolásának biztosítása, kulturális szolgáltatást biztosító épületek) kapcsolódó fejlesztés

**4. A projekt végrehajtására rendelkezésre álló időtartam:**

A projekt fizikai befejezésére a projekt megkezdését, vagy amennyiben a projekt a támogatói okirat/ kézbesítéséig nem kezdődött meg, a támogatói okirat kézbesítését követően legfeljebb 24 hónap áll rendelkezésre.

**5. A projekt területi korlátozása:**

A felhívásra kizárólag a Lenti és Térsége Vidékfejlesztési Egyesület LEADER Helyi Akciócsoport (HACS) illetékességi területén működő szervezetek nyújthatnak be kérelmet.

**6. Indikátorok:**

Megőrzött értékek száma vagy megújított/létrehozott településkép szempontjából fontos vagy közösségi célú fejlesztések száma: 1 db

**7. Támogatást igénylők köre:**

Jelen felhívásra támogatási kérelmet nyújthatnak be:

Helyi önkormányzat (GFO 321); Helyi nemzetiségi önkormányzat (GFO 371); Bevett egyház (GFO 551); Elsődlegesen közfeladatot ellátó belső egyházi jogi személy (GFO 552); Elsődlegesen vallási tevékenységet végző belső egyházi jogi személy (GFO 555); Egyházi szervezet technikai kód (GFO 559)

**8. Támogatási kérelmek benyújtásának határideje:**

Jelen felhívás keretében a helyi támogatási kérelem benyújtására 2018.02.05 naptól 2018.11.30 napig van lehetőség. Az első benyújtási szakasz zárónapja: 2018.03.09.

**9. Támogatás mértéke, összege:**

A támogatás maximális mértéke valamennyi támogatást igénylő esetében 85%, az igényelhető vissza nem térítendő támogatás összege maximum 5.000.000 Ft.